Diari Oficial de la Generalitat Valenciana


Sumari del DOGV 7286, del 02-06-2014 (2014/4921)

DECRET 78/2014, de 30 de maig, del Consell, pel qual es regula la concessió de condecoracions i distincions atorgades per la Generalitat al mèrit policial de la Unitat del Cos Nacional de Policia adscrita a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/05/30/78**

### Versions

 11/05/2018 - Actualitat  Text inicial: 03/06/2014 - 10/05/2018 

### Dades del document

Número de DOGV
:   7286

Data del DOGV
:   02-06-2014

Secció del DOGV
:   I. DISPOSICIONS GENERALS

Número del document
:   2014/4921


Data del document
:   30-05-2014

Organisme emissor
:   Conselleria de Governació i Justícia

Tipus de document
:   Decret

Anàlisi jurídica

 Descriptors 

:   * Conselleria de Governació i Justícia
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 11.05.2018**

 

**Decret 78/2014, de 30 de maig, del Consell, pel qual es regula la concessió de condecoracions i distincions atorgades per la Generalitat al mèrit policial de la Unitat del Cos Nacional de Policia adscrita a la Comunitat Valenciana.**

 

[**(DOGV núm. 7286 de 02.06.2014)**](http://www.dogv.gva.es/datos/2014/06/02/pdf/2014_4921.pdf)**Ref. 004710/2014**

 

PREÀMBUL

 

I

 

La Llei Orgànica 2/1986, de 13 de març, de Forces i Cossos de Seguretat, preveu, en l’article 47, la possibilitat que les comunitats autónomes sol·liciten l’adscripció d’unitats del Cos Nacional de Policia, i el Reial Decret 221/1991, de 22 de febrer, regula l’organització d’estes unitats i s’establixen les peculiaritats del règim estatutari del seu personal.

L’acord administratiu de col·laboració, firmat el 22 de juny de 1992, entre el Ministeri de l’Interior i la Generalitat en matèria policial va tindre per objecte establir l’adscripció d’una unitat del Cos Nacional de Policia al territori de la Comunitat Valenciana per a prestar les funcions previstes en l’article 38.1 de la Llei Orgànica 2/1986, de 13 de març, de Forces i Cossos de Seguretat, i per mitjà d’Orde de 16 de setembre de 1992, del Ministeri de l’Interior, per la qual es va constituïr, una Unitat del Cos Nacional de Policia s’adscrita a la Comunitat Valenciana, amb dependència orgànica del Ministeri de l’Interior i funcional de la Generalitat.

 

II

 

Des d’aquell moment, la labor del personal d’esta unitat s’ha caracteritzat per la professionalitat i el servici a la ciutadadania, i, per aixó, l’any 2008 la Generalitat va crear la concessió de condecoracions i distincions com a reconeixement públic als servicis de caràcter extraordinari realitzats per este personal i a l’antiguitat, així com la col·laboració de persones i institucions amb esta Unitat adscrita. Així, es van aprovar dos normes reglamentàries, el Decret 4/2008, d’11 de gener, del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana, i l’Orde de 28 de gener de 2008, de la Conselleria de Governació, per la qual es desplega este decret i s’establix la descripció gràfica d’estes i les seues normes d’ús.

Des de la seua creació i fins a l’actualitat, la Unitat del Cos Nacional de Policia adscrita a la Comunitat Valenciana i els seus efectius s’han consolidat com una policia de la Generalitat i, a través de l’exemplar exercici de les seues funcions, han aconseguit un paper rellevant en la protecció de les institucions i de la societat valenciana. L’acreditada dedicació i professionalitat del personal d’esta Unitat són qualitats que mereixen un major reconeixement, si és possible, en els casos d’excepcional entrega i en aquells altres en què s’observen trajectóries vitals d’especial relleu per servir d’exemple en el compliment de la labor policial.

 

III

 

Per aixó, amb el present decret es planteja un text únic que deroga la normativa autonómica en esta matèria vigent fins a l’actualitat, i contribuïx a la simplificació normativa recomanada per la Llei 2/2011, de 4 de març, d’Economia Sostenible, pel seu caràcter bàsic i pel Decret 165/2010, de 8 d’octubre, del Consell, pel qual s’establixen mesures de simplificació i de reducció de càrregues administratives en els procediments gestionats per l’Administració de la Generalitat i el seu sector públic.

Este decret preveu les condecoracions d’or, plata i bronze i la distinció honorífica, i es crea un diploma de reconeixement professional en els casos de pas a segona activitat o a la situació legal de jubilació. S’establix també la descripció gràfica dels guardons, es detallen els requisits dels guardonats, s’aclarixen els supósits que donen lloc a l’atorgament de les condecoracions, es preveuen les normes d’ús i prohibició d’ús d’estes, s’establix el procediment administratiu de concessió per mitjà d’un decret del Consell, i es fa referència a l’acte solemne d’entrega, i s’institucionalitza per a aixó el dia 16 de setembre de cada any, i es fa coincidir amb la data de l’Orde de 16 de setembre de 1992, del Ministeri de l’Interior, per la qual es va crear la Unitat del Cos Nacional de Policia adscrita a la Comunitat valenciana.

A més, s’incorpora la possibilitat d’atorgar les condecoracions d’or i plata establides en este decret al personal d’altres Forces i Cossos de Seguretat i al personal de les Forces Armades, així com a les persones físiques, quan els fets que es meriten es realitzen per mitjà d’una especial i rellevant col·laboració amb la Unitat del Cos Nacional de Policia adscrita a la Comunitat Valenciana i hagen contribuït de forma notable a beneficiar la seguretat dels ciutadans i la protecció dels seus drets.

Per altra part, este decret, adapta la seua redacció al que establix l’article 48 de la Llei 9/2003, de 2 d’abril, de la Generalitat, per a la Igualtat entre Hómens i Dones, que obliga les administracions públiques valencianes a posar en marxa els mitjans necessaris perquè tota norma o escrit administratiu respecten en la seua redacció les normes relatives a la utilització d’un llenguatge no sexista.

En virtut de tot el que s’ha exposat anteriorment, complits els tràmits establits en l’article 43 de la Llei 5/1983, de 30 de desembre, del Consell, a proposta del conseller de Governació i Justícia i amb la deliberació prèvia del Consell, en la reunió del dia 30 de maig de 2014,

 

DECRETE

 

**Article 1. Objecte** ****[1]****

1. Es creen les condecoracions següents a fi de reconèixer i premiar públicament l’actuació de la Unitat del Cos Nacional de Policia adscrita a la Comunitat Valenciana i aquelles persones i institucions que destaquen per la seua col·laboració amb aquesta unitat:

a) Condecoració d’or de la Generalitat al mèrit policial.

b) Condecoració de plata de la Generalitat al mèrit policial.

c) Condecoració de bronze de la Generalitat al servei policial amb distintiu blau.

d) Condecoració de bronze de la Generalitat al servei policial.

e) Diploma de reconeixement a la trajectória policial.

f) Distinció honorífica de la Generalitat.

2. La descripció, les característiques i les dimensions de les condecoracions, així com els passadors i insígnies de solapa, del diploma de reconeixement i de la distinció honorífica figuren en l’annex d’aquest decret.

3. Les condecoracions, el diploma de reconeixement i la distinció honorífica que es recullen en aquest decret tindran caràcter vitalici, sense que comporten pensió o cap recompensa económica per part de la Generalitat.

 

**Article 2. Requisits** ****[2]****

1. Les condecoracions i el diploma de reconeixement establits en els apartats a, b, c, d i e de l’article 1.1 es concediran al personal de la Unitat del Cos Nacional de Policia adscrita a la Comunitat Valenciana en qualsevol de les seues categories.

2. Les condecoracions establertes en els apartats a i b de l’article 1.1 podran concedir-se en els supósits establerts en els articles 3 i 4, respectivament, al personal de les forces i cossos de seguretat, al personal de les forces armades i a les persones físiques.

En els casos d’aquest apartat 2 serà imprescindible que els fets estiguen relacionats amb una especial i destacada col·laboració amb l’actuació de la Unitat del Cos Nacional de Policia adscrita a la Comunitat Valenciana.

3. La distinció honorífica de la Generalitat establertes en l’apartat f) de l’article 1.1 es concedirà a les persones físiques o jurídiques, organismes i institucions públiques o privades, per actuacions relacionades amb l’activitat de la Unitat del Cos Nacional de Policia adscrita a la Comunitat Valenciana.

4. No podrà proposar-se la concessió de les condecoracions establertes en aquest decret, ni concedir-se’n, quan hi concórrega algun dels supósits següents:

a) Que es tracte de persones que hagen sigut condemnades per sentència ferma per falta o delicte, mentre la sanció no hi haja sigut cancel·lada de l’expedient personal.

b) Que es tracte de persones que estiguen immerses en procediments penals per falta o delicte, mentre no hi haja sentència ferma que eximisca de responsabilitat.

c) Que es tracte de persones a les quals s’haja iniciat un expedient disciplinari per falta lleu, greu o molt greu, fins que no es resolga de forma favorable a la persona expedientada o haja sigut cancel·lada la sanció del seu expedient.

 

**Article 3. Condecoració d****’or de la Generalitat al mèrit policial**

La condecoració d’or de la Generalitat al mèrit policial s’atorgarà en els casos següents:

1. Aquells supósits en què en acte de servici es produïsca resultat de mort, ferides o discapacitat.

2. Com a conseqüència d’una trajectória professional d’especial relleu que pose de manifest qualitats excepcionals de sacrifici, lleialtat o abnegació que hagen redundat en el prestigi de la unitat.

3. Per actes de caràcter excepcional i exemplars en què s’haja deixat constància d’integritat, dedicació i entrega a favor de la llibertat, seguretat i convivència de tots els ciutadans de la Comunitat Valenciana i que meresquen una especial recompensa.

 

**Article 4. Condecoració de plata de la Generalitat al mèrit policial**

La condecoració de plata de la Generalitat al mèrit policial s’atorgarà en els casos següents:

1. Com a conseqüència d’una contínua i dilatada trajectória professional de reconegut prestigi policial.

2. Per actes en defensa i protecció de les funcions que tenen encomanades i que posen de manifest excepcionals qualitats de valor, sacrifici, lleialtat.

3. Per actes de servici que suposen algun risc per a la seua persona, amb independència del resultat produït, sempre que superen l’estricte compliment de les obligacions i els deures reglamentaris.

4. Per dirigir, executar o participar amb èxit en servicis d’extraordinària dificultat o importància on s’hagen evidenciat especials qualitats professionals i cíviques.

5. Per sobreeixir amb notorietat i perseverança en el compliment dels deures del seu càrrec, que constituïsca conducta exemplar, o realitzar destacats treballs o estudis professionals o científics que redunden en benefici de la seguretat pública.

 

**Article 5. Condecoracions de bronze de la Generalitat al servei policial** ****[3]****

1. La condecoració de bronze de la Generalitat al servei policial amb distintiu blau s’atorgarà al personal de la Unitat del Cos Nacional de Policia adscrita a la Comunitat Valenciana per una trajectória professional prolongada en el temps que supose una labor en la Unitat de vint-i-cinc anys de servei i que haja contribuït a la dignificació, prestigi i reconeixement públic de la funció policial.

2. La condecoració de bronze de la Generalitat al servei policial s’atorgarà al personal de la Unitat del Cos Nacional de Policia adscrita a la Comunitat Valenciana per una trajectória professional prolongada en el temps que supose una labor en la Unitat de quinze anys de servei i que haja contribuït a la dignificació, prestigi i reconeixement públic de la funció policial.

 

**Article 6. Diploma de reconeixement a la trajectória policial**

El diploma de reconeixement a la trajectória policial s’atorgarà al personal de totes les categories de la Unitat del Cos Nacional de Policia adscrita a la Comunitat Valenciana quan es passe a la situació de jubilació o de segona activitat des d’un lloc assignat a la Unitat esmentada, sense que puguen acumular-se en una mateixa persona diplomes per les dos circumstàncies.

 

**Article 7. Distinció honorífica de la Generalitat**

La distinció honorífica de la Generalitat s’atorgarà a aquelles persones físiques o jurídiques, organismes i institucions públiques o privades, com a reconeixement a la seua labor d’especial col·laboració en defensa de la seguretat pública o en suport de la funció policial de la Unitat del Cos Nacional de Policia adscrita a la Comunitat Valenciana.

 

**Article 8. Procediment de concessió** ****[4]****

1. El procediment de concessió de les condecoracions i de la distinció honorífica s’iniciarà mitjançant un informe del cap de comissaris de la Unitat del Cos Nacional de Policia adscrita a la Comunitat Valenciana, oït l’adjunt al cap de la Unitat i els tres caps provincials, en el qual s’inclourà la documentació justificativa dels mèrits de les persones i institucions objecte de reconeixement.

2. La persona titular de la direcció de l’Agència Valenciana de Seguretat i Resposta a les Emergències elevarà una proposta de concessió a la persona titular del departament a què està adscrita, que haurà de contindre les persones, la categoria policial, els fets i els mèrits amb la documentació que els avale.

3. El procediment es resoldrà mitjançant un decret del Consell, a proposta de la persona titular del departament a què està adscrita l’Agència Valenciana de Seguretat i Resposta a les Emergències.

 

**Article 9. Publicació**

El decret de concessió de les condecoracions i de les distincions honorífiques serà publicat en el Diari Oficial de la Comunitat Valenciana.

 

**Article 10. Lliurament** ****[5]****

1. Les condecoracions i les distincions honorífiques concedides en l’àmbit d’aquest decret seran lliurades anualment, preferiblement el 16 de setembre, en acte públic i solemne.

2. Juntament amb les condecoracions es lliuraran la insígnia de solapa i el passador.

 

**Article 11. Ús**

La concessió de les condecoracions donarà dret a la seua exhibició en l’uniforme d’acord amb les normes reglamentàries d’uniformitat.

La insígnia de solapa podrà portar-se en la roba de paisà per aquelles persones que hagen sigut condecorades.

 

**Article 12. Prohibició d’ús** ****[6]****

1. S’estableix la prohibició d’ús de les condecoracions i distincions establertes en aquest decret quan la persona condecorada siga sancionada per faltes greus i molt greus o per conductes sancionades com a delictes pel Codi Penal, fins que aquestes circumstàncies siguen cancel·lades del seu expedient personal.

2. Mitjançant la tramitació de l’oportú expedient, en el qual es donarà audiència a la persona interessada, la persona titular del departament a què està adscrita l’Agència Valenciana de Seguretat i Resposta a les Emergències, podrà acordar motivadament la prohibició d’ús.

 

**Article 13. Registre** ****[7]****

1. En l’Agència Valenciana de Seguretat i Resposta a les Emergències, es durà un registre dels procediments tramitats i de les condecoracions i distincions concedides, on figurarà la data de lliurament, nom i cognoms de les persones condecorades i distingides, document nacional d’identitat, carnet professional, destinació, tipus de reconeixement i motiu de la concessió.

2. En tot cas, s’adoptaran les mesures que resulten necessàries per a assegurar la confidencialitat, seguretat i integritat de les dades del Registre, de conformitat amb el que preveu la Llei orgànica 15/1999, de 13 de desembre, de protecció de dades de caràcter personal.

 

DISPOSICIÓ ADDICIONAL

 

**Única. Incidència pressupostària** ****[8]****

El compliment i desenvolupament d’aquest decret no podrà tindre cap incidència en la dotació dels capítols de despesa assignats a l’Agència Valenciana de Seguretat i Resposta a les Emergències i, en tot cas, hauran de ser atesos amb els seus mitjans personals i materials.

 

DISPOSICIONS TRANSITÒRIES

 

**Primera. Règim dels procediments iniciats amb anterioritat**

Els procediments la tramitació dels quals s’haguera iniciat amb anterioritat a l’entrada en vigor d’este decret es regiran, en els seus aspectes substantius i procedimentals, pels preceptes continguts en el Decret 4/2008, d’11 de gener, del Consell, i en l’Orde de 28 de gener de 2008, de la Conselleria de Governació, que el desplega.

 

**Segona. Règim dels procediments iniciats amb posterioritat**

Amb independència de la data en què hagueren ocorregut els fets que puguen ser objecte de distinció i condecoració, els procediments la tramitació dels quals s’inicie després de l’entrada en vigor del present decret es regiran, en els seus aspectes substantius i procedimentals, per les normes contingudes en este decret.

 

DISPOSICIÓ DEROGATÒRIA

 

**Única. Derogació normativa**

Queda derogat el Decret 4/2008, d’11 de gener, del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana, i l’Orde de 28 de gener de 2008, de la Conselleria de Governació, que el desplega, així com qualsevol altra disposició del mateix rang o d’un rang inferior que s’opose a este decret.

 

 

DISPOSICIONS FINALS

 

**Primera. Normes de desplegament** ****[9]****

S’autoritza la persona titular del departament a què està adscrita l’Agència Valenciana de Seguretat i Resposta a les Emergències per a dictar totes les disposicions que exigisca el desenvolupament i execució d’aquest decret.

 

**Segona. Entrada en vigor**

Este decret entrarà en vigor l’endemà de la publicació en el Diari Oficial de la Comunitat Valenciana.

 

València, 30 de maig de 2014

 

El president de la Generalitat,

ALBERTO FABRA PART

 

El conseller de Governació i Justícia,

SERAFÍN CASTELLANO GÓMEZ

 

 

ANNEX ****[10]****

 

 

[**Veure pàgines 18742 a 18020 del DOGV núm. 8291 de 10.05.2018 (pdf)**](http://www.dogv.gva.es/auto/dogv/docvpub/rlgv/2014/D_2014_078_D_2018_056_anexo.pdf)

 

 

 

---

****[1]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018), pel qual es modifica el Decret 78/2014, de 30 de maig, del Consell, pel qual es regula la concessió de condecoracions i distincions atorgades per la Generalitat al mèrit policial de la Unitat del Cos Nacional de Policia adscrita a la Comunitat Valenciana (DOGV núm. 8291 de 10.05.2018) Ref. Base de dades 004625/2018.

****[2]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[3]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[4]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[5]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[6]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[7]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[8]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[9]****Redacció que en fa el [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).

****[10]****Annex modificat pel [**Decret 56/2018, de 4 de maig, del Consell**](http://www.dogv.gva.es/va/disposicio?sig=004625/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004625/2018).


Còpia Permalink ELI